ໃນວັນທີ່ 9 ພະຈິກ 2022 ຜ່ານມານີ້ ເມືອງຊ່ອນ ແຂວງຫົວພັນໄດ້ຈັດ ພິທີປິດ ຊຸດຮຽນທິດສະດີການເມືອງ - ການປົກຄອງ ຊັ້ນຕົ້ນຊຸດທີ 2 ຂຶ້ນຢູ່ທີ່ຫ້ອງປະຊຸມ ກອງບັນຊາການ ທະຫານເມືອງ ໂດຍພາຍໃຕ້ການເປັນປະທານຂອງ ສະຫາຍ ເພີດ ມາປັນຍາ ຮອງເລຂາພັກແຂວງ ຜູ້ປະຈໍາການ, ມີບັນດາສະຫາຍ ຄະນະປະຈຳພັກເມືອງ, ກຳມະການພັກເມືອງ, ຫົວໜ້າ-ຮອງຫົວໜ້າ ຫ້ອງການ, ກອງບັນຊາການທະຫານ, ກອງບັນຊາການຕຳຫຼວດ , ພະນັກງານ, ລັດຖະກອນ ແລະ ນັກສືກສາ ເຂົ້າຮ່ວມຢ່າງພ້ອມພຽງ.
ໃນພິທີ ສະຫາຍ ສະລັກໃຈ ກຸມມະນີຄຳສອຍ ກຳມະການພັກເມືອງ, ຄະນະຮັບຜິດຊອບຊຸດຮຽນ ໄດ້ຂື້ນຜ່ານບົດສະຫຼຸບ ຜົນຂອງການຮຽນການສອນ ໃນໄລຍະ 3 ເດືອນຜ່ານມາ. ໃນການຮຽນຊຸດນີ້ມີຈຳນວນນັກສືກສາມາຈາກ ບັນດາຫ້ອງການອ້ອມຂ້າງເມືອງ, ກອງບັນຊາການທະຫານເມືອງ, ກອງບັນຊາການປ້ອງກັນຄວາມສະຫງົບເມືອງ ລວມທັງໝົດ 39 ສະຫາຍ, ຍິງ 8 ສະຫາຍ, ອາຈານສອນ 14 ສະຫາຍ, ຍິງ 3 ສະຫາຍ, ອາຈານສໍາຮອງມີ 4 ສະຫາຍ ລວມມີ 18 ສະຫາຍ. ຜ່ານການຈັດຕັ້ງປະຕິບັດການຮຽນ - ການສອນ ໃນໄລຍະຜ່ານມາສາມາດຕີລາຄາຜົນໄດ້ຮັບ ຄວາມຮັບຮູ້ດ້ານຫຼັກມູນພື້ນຖານທິດສະດີມາກ - ເລນິນ, ແນວຄິດທິດສະດີ ຂອງປະທານໄກສອນ ພົມວິຫານ ພ້ອມກັນນັ້ນຍັງສາມາດຮັບຮູ້ ແລະ ເຂົ້າໃຈແຈ້ງຕໍ່ແນວທາງຂອງພັກນະໂຍບາຍຂອງລັດ ແລະ ເອກະສານທີ່ສຳຄັນອື່ນໆອີກຈຳນວນໜື່ງ. ໂອກາດດຽວກັນນີ້ ສະຫາຍ ເພິດ ມາປັນຍາ ຮອງເລຂາພັກແຂວງ ຍັງໃຫ້ກຽດຂື້ນມອບໃບປະກາດສະນີຍະບັດ ແລະ ໃບຍ້ອງຍໍປະເພດຕ່າງໆໃຫ້ແກ່ນັກສືກສາ, ຄະນະຮັບຜິດຊອບ ແລະ ຄູອາຈານຢ່າງສົມກຽດ.
ຕອນທ້າຍພິທີຍັງໄດ້ຮັບຟັງການໂອ້ລົມຈາກ ສະຫາຍ ເພີດ ມາປັນຍາ ຮອງເລຂາພັກແຂວງ ຜູ້ປະຈໍາການ. ເພີ່ນໄດ້ເໜັ້ນໜັກໃຫ້ນັກສືກສາທີ່ໄດ້ຮຽນທິດສະດີການເມືອງ-ການປົກຄອງໃນຄັ້ງນີ້ ເວລາກັບຄືນສູ່ກົມກອງ ຫ້ອງການ ໃຫ້ນຳໃຊ້ບົດຮຽນທີ່ຕົນເອງໄດ້ຮຽນມາໄປຈັດຕັ້ງຜັນຂະຫຍາຍເຂົ້າໃນການ ເຄື່ອນໄຫວເຮັດວຽກງານຕົວຈິງຂອງຕົນ ເພື່ອເຮັດໃຫ້ໜ້າທີ່ວຽກງານທີ່ຕົນເອງຮັບຜິດຊອບ ມີຜົນສຳເລັດຢ່າງສູງ.
ມີ 13 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌